Federalno Ministarstvo Federacije BiH

Stručnosavjetodavno tijelo za imunizaciju

**PREDMET: Izjava o potrebi uvođenje vakcine protiv pneumokoka u kalendar vakcinacija**

Poštovani,

Ispred Udruženja pedijatara u Federaciji BiH i Udruženja neonatologa u BiH obraćamo Vam se sa inicijativom za uvođenje vakcine protiv pneumokoka u kalendar vakcinacija.

Objašnjenje (izvori teksta u nastavku su preuzeti sa web stranice Svjetske zdravstvene organizacije i CDC):

Pneumokokne infekcije su čest uzrok oboljenja respiratornog sistema, ali mogu dovesti i do ozbiljnih invazivnih bolesti kao što su meningitis, sepsa i pneumonija. Postoji više od 100 poznatih serotipova S. pneumoniae. U 2015. godini u svijetu je umrlo oko 5,83 miliona djece mlađe od 5 godina, a smatra se da je od toga u 294 000 slučajeva uzrok bio pneumokokna infekcija. U oko 75% slučajeva invazivna pneumokokna bolest i 83% slučajeva pneumokoknog meningitisa javlja se kod djece mlađe od 2 godine. Smrtnost od invazivne pneumokokne bolesti može biti velika od 20% u slučaju sepse, te 50% za meningitis u zemljama niskih i srednje visokih prihoda. Postoje dvije polisaharid-protein konjugirane vakcine: 10-valentna (PCV10) i 13-valentna (PCV13). Dokazano je da su obje sigurne i efikasne i imaju direktni efekat (kod vakcinisanih osoba) i indirektni (na nevakcinisane osobe koje žive u sredinama sa vakcinisanom djecom) kada se korsite po shemi u 3 doze ( 2p+1 ili 3p+0), ili u 4 doze (3p+1).

Svjetska zdravstvena organizacija (WHO- World Health Organization) preporučuje uvođenje pneumokokne vaccine u kalendar imunizacija širom svijeta. Ova vakcina treba biti komplementarna sa sa drugim preventivnim i kontrolnim mjerama. Prepročuje se shema od 3 doze po principu 2p+1 ili 3p+0, sa početkom sa 6 sedmica života (detaljan opis dostupna na stranici WHO). Također američki CDC (Centres for Disease Control and Prevention) preporučuje rutinsku primjenu pneumokokne konjugirane vaccine (PCV13 ili Prevnar13®) za svu djecu mlađu od dvije godine: dati PCV13 po sljedećem rasporedu: po jedna doza sa 2 mjeseca, 4 mjeseca, 6 mjeseci i u periodu 12-15 mjeseci. Postoje detaljan uputstva za djecu koja su propustila preporučene termine u kojima je opisano kada primiti vakcinu. Slična uputstva mogu se dobiti i za djecu sa posebnim medicinskim stanjima, ali i za odrasle.

Također se preporučuje sistem nadzora nad pneumokonim bolestima, ali zemlje bez ovakvog sistema ne bi trebale čekati sa uvođenjem vakcinacije.

Na osnovu navedenog smatramo da i u Bosni i Hercegovini, kao što je to urađeno u zemljama regiona i širom svijeta, treba obaveznim programom imunizacije obuhvatiti djecu do 5 godina. Naročito je važno zaštiti djecu sa rizikom poput djece sa bronhopulmonalnom displazijom, nekim oboljenjima imunog sistema i dr. Predlažemo da se formira tim stručnjaka u čijem sastavu treba biti pedijatar (po mogućnosti neonatolog, pulmolog i imunolog), infektolog, epidemiolog, predstavnici Zavoda za javno zdravstvo FBiH i druge kompetentne osobe, te da se na osnovu medicinski utemeljinih činjenica donese odluka o predloženom.

 **PREDSJEDNIK UDRUŽENJA:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr.med.sc. Fahrija Skokić